सिटी के मेहंदीगंज थाना और ड्रग विभाग की संयुक्त छापेमारी में महेशपुर इलाके से मशीन बरामद की है जिसका इस्तेमाल कर नकली दवाएं बनाई जाती थी. बताया जा रहा है कि नकली दवा बनाने वाली इस मशीन की कीमत 50 लाख के करीब है. पुलिस ने इसे आदित्य फ़ार्मसी के मालिक रविशंकर की निशानदेही पर जब्त किया है. बता दें कि रविशंकर के ऊपर पहले से भी कई मामले दर्ज हैं. उसपर नकली दवा बनाने और एक्सपायरी दवा को नए रैपर में पैक कर मार्केट में सप्लाई करने के आरोप हैं. वो अभी फिलहाल जेल में है.